#### Výbor Národnej rady Slovenskej republiky

 **pre financie a rozpočet**

 17. schôdza

1507/2016

 **69**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**zo 4. októbra 2016**

Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov (tlač 185) **a**

1. **súhlasí**

s vládnym návrhom zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov (tlač 185)

1. odporúča

Národnej rade Slovenskej republiky

# vládny návrh zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov (tlač 185) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;

##### ukladá

##### predsedovi výboru

informovať predsedu Národnej rady Slovenskej republiky o výsledku prerokovania uvedeného vládneho návrhu vo výbore.

 **Ladislav Kamenický**

 predseda výboru

 **Irén Sárközy**

 **Peter Štarchoň**

overovateľ výboru

#### Výbor Národnej rady Slovenskej republiky

 **pre financie a rozpočet**

Príloha k uzn. **č. 69**

17. schôdza

**Pozmeňujúce a doplňujúce návrhy**

# k  vládnemu návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov

# (tlač 185)

**––––––––––––––––––––––––––––––––––––––––––––––––––––––––––––––––––––––––––––––**

1. **K čl. I, 5. bodu**

V 5. bode (§ 8 ods. 1) sa vypúšťajú slová „Európskej únie“.

Pripomienka vypustením nadbytočného slova akceptuje zavedenú legislatívnu skratku „členský štát“ v § 2 písm. a) 2. bode zákona č. 442/2012 Z. z.

1. **K čl. I, 5. bodu**

V 5. bode, § 8 ods. 2 písm. c) sa za slovo „vydania“ vkladá čiarka a slová „zmeny alebo obnovenia“.

Pripomienka zosúlaďuje citované ustanovenie so znením § 8 ods. 1 (čl. I, 5. bod návrhu zákona).